Adaloaldo

Adaloaldo (602–628) Italiako lombardiar erregea izan zen 616tik 626ra arte.

Agilulfo erregearen eta bere emazte katoliko Theodelinda erreginaren semea eta oinordekoa izan zen. 602an jaio eta handik gutxira bataiatu zuten; Secundo Nonekoa abadea (gero historialari bihurtu zena) izan zen bere aitabitxia. Oso gaztetan, bere aitaren eskaeraz, gudarien eskutik armaren gainean altxatua izan zen, errege-laguntzaile gisa. Nerabezaroan errege bakarra bihurtu zenean, ama erreginaordetzat zuela gobernatu zuen. Paulo Diakonoaren Historia Langobardorum-ek dio haien erregealdi partekatuan eliza asko berritu zirela eta gune sakratu askori dohaintza handiak egin zitzaizkiela.

Adaloaldo erotu egin omen zen, eta nobleen babesa galdu zuen. 626an tronutik kendu zuten, eta haren ordez Arioaldo jarri zuten, Turineko lombardiar noble bat, erregearen arreba Gundebergaren senarra eta Eliza Katolikoaren aurkakoa. Adaloaldo era misteriotsu batean hil zen, Ravennan, 628an.

 Erreferentziak 

 Kanpo estekak 

Kategoria:Lombardiako errege-erreginak